2019-verkiesing ‘wedloop tussen twee rasse’ – Maimane | Netwerk24
Deur Llewellyn Prince 10 Desember 2018 12:31
Volgende jaar se algemene verkiesing gaan “absoluut kritiek” vir Suid-Afrika wees, meen Mmusi Maimane, DA-leier.
Dit omdat dit volgens hom die land se toekomstige vooruitsigte sal definieer en sal bepaal of “rassisme, staatskaping, korrupsie of ekonomiese ontwikkeling sal wen”.
Mmusi Maimane. Foto: Melinda Stuurman
“Dit is die keuses waardeur ons in die gesig gestaar sal word,” het Maimane gesê toe hy Maandagoggend saam met John Steenhuisen, DA-hoofsweep, ’n omvattende oorsig van die ANC-regering se prestasies in die parlement in 2018 gelewer het.
“Dit is nie per toeval dat rassevoorvalle aanhou gebeur nie. Dit is omdat Suid-Afrikaners die pyn van die ekonomiese druk voel. Maar dan het ons ook politieke partye wat sê dat die 2019-verkiesings ’n wedloop tussen een ras en ’n ander sal wees.”
Maimane het bygevoeg dat dit die rede is waarom hy glo die 2019-verkiesing die belangrikste een tot nog toe in Suid-Afrika sal wees. Dit veral omdat die “populistiese boodskappe” van die regerende ANC ’n al hoe groter kwessie word.
“Ek dink as die ANC en die EFF volgende jaar ’n tweederdemeerderheid kry, sal dit gevaarlik en verwoestend vir hierdie land wees,” het hy gesê.
Meer oor: Mmusi Mai­Mane | John Steenhuisen | 2019-Verkiesing | Politiek | Da | Anc
Wysigings aan kieswette aanvaar
Bohaai oor Cyril is net ‘eleksie-geraas’ – Mthembu
EFF, ANC verwelkom Pat ‘terug’